virker keyword-stuffing?
til en vis grad, men generelt ikke.
for at opnå gode rankings er det en vigtig faktor, at dine keywords faktisk optræder på siden. hvis de optræder for lidt, giver det en ringere chance for at ranke godt. på den anden side kan det have en negativ effekt, hvis de optræder for meget. det er den rette balance, der er målet.
at ”stuffe” keywords ind alle mulige mere eller mindre skjulte steder på dit website er normalt en rigtig skidt strategi. dels er søgemaskinerne efterhånden blevet ret gode til at forstå værdien af ord, alt efter hvor og hvordan de optræder, og dels ender du meget hurtigt med, at det bliver for meget og dermed får en negativ effekt på dine rankings.
så fokusér i stedet for på at lave nogle synlige tekster med en læsevenlig og naturlig vægtning af dine keywords.